23. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Τ.9033 της 29 Οκτ. 1948 «Περί καθιερώσεως νέου τύπου αδειών παραδόσεως τελωνισθέντων αλλοδαπών εμπορευμάτων». (Φ.Ε.Κ. 180/Β/1948). Έχοντες υπ’ όψιν το άρθρον 17 του Αναγκ. Νόμου 791/1948 «περί τροποποιήσεως του Νόμου 1165 περί τελωνειακού κώδικος και άλλων τινών διατάξεων», ως και την από 29-10-1948 γνωμοδότησιν του Τμήματος Τελωνειακών Νόμων της Διαρκούς Επιτροπής Δασμολογίου, αποφασίζομεν: Άρθρον 1. Ο τύπος των άχρι τούδε χρησιμοποιουμένων αδειών δια την εκ των τελωνειακών αποθηκών έξοδον των τελωνιζομένων αλλοδαπών εμπορευμάτων αντικαθίσταται ως ακολούθως: Άρθρον 2. Αι κατά το προηγούμενον άρθρον άδειαι θα εκδίδωνται δια παρεμβαλλομένου αποτυπωτικού χάρτου (καρμπόν) εις τέσσαρα αντίτυπα, εξ ων το πρώτον θα προσαρτάται μετά την παραλαβήν του εμπορεύματος εις τα οικεία τελωνειακά έγγραφα, το δεύτερον, όπερ εν επικεφαλίδι θα φέρη την φράσιν «αντίγραφον δια την εφορίαν» θα διαβιβάζεται εις την οικείαν Οικονομικήν Εφορίαν, το τρίτον, όπερ θα φέρη την φράσιν «αντίγραφον δια τον παραλήπτην», θα παραδίδεται εις τον παραλήπτην και το τέταρτον, εφ’ ου θα αναγράφεται η λέξις «στέλεχος» θα παραμένη ως στέλεχος. Άρθρον 3. 1.Ο δια της παρούσης καθιερούμενος ως άνω νέος τύπος αδειών παραδόσεως τελωνισθέντων αλλοδαπών εμπορευμάτων τεθήσεται εν ισχύϊ προκειμένου μεν περί των Τελωνείων Πειραιώς – Αθηνών από 1ης Νοεμβρίου ε.ε., προκειμένου δε περί των λοιπών τελωνειακών Αρχών από 1ης Δεκεμβρίου ε.ε. 2.Η παρούσα δημοσιευθήτω δια της Εφημερίδος της Κυβερνήσεως. - 317 30.Β.α.23 Τελωνειακός Κώδικας 